यस क्रममा हामीलाई धेरैले सोध्छन् : उही मागलाई लिएर यतिपटक सत्याग्रहसहित आन्दोलनका कार्यक्रम गरेर, सडकमा दसौं हजार मानिस उतारेर अभियान चल्यो, देशभरबाट मान्छेहरूले साथ दिए, तर उपलब्धिचाहिं खै त? धेरैलाई अब के थाहा भइसकेको छ भने राज्यका जिम्मेवार पदहरूमा बस्नेको गलत नियत र स्वार्थका कारण हामीसित भएका सम्झौता कार्यान्वयन नभएका हुन् र बारम्बार आन्दोलन गरिरहनुपरेको हो। तर सबैले एउटा कुरा के बुझ्नु जरुरी छ भने, अपेक्षित उपलब्धि नभए पनि हाम्रो अहिलेसम्मको प्रयास व्यर्थ पटक्कै गएको छैन। त्यसका नदेखिने उपलब्धि कस्ता थिए भनेर जान्न एउटा उदाहरण हेरौं।
